বিবেকমান মানুষ তো তারাই যারা অন্যের কাছে হিসাব দেওয়ার আগে নিজেরাই নিজেদের হিসাব নেয়। একাত্তরে বহুলক্ষ বিহারী নারী,শিশু ও পুরুষ বাঙালীর হাতে এতে নিহত হয়েছে। বহু হাজার অবাঙালী নারী ধর্ষিতাও হয়েছে। এদেশে তারা বনজঙ্গলে বাস করতো না। তাদের ঘরবাড়ী ছিল, চাকুরি-বাকুরি এবং ব্যবসা-বাণিজ্যও ছিল। তাদের থেকে সবকিছু ছিনিয়ে নেওয়া হয়। সে হত্যা ও নির্যাতনের বিবরণ ছাপা হয়েছে বিশ্বের নানা পত্রিকায়। কিন্তু আজব বিষয়, সেসব প্রকাশ পায়নি বাংলাদেশের কোন পত্রিকায়। লেখা হয়নি বাংলাদেশী কোন লেখকের বইয়ে। সত্য লুকানোর একাজ কি কম দুর্বৃত্তি? অথচ সে বীভৎস কুকর্ম নিয়ে ১৯৭১ সালের ১৩ই জুন লন্ডনের দি টাইমস পত্রিকায় রিপোর্ট ছেপেছিল,”১৯৪৭ সালের পর বিহার থেকে উদ্বাস্তু রূপে যারা পূর্ব পাকিস্তানে আশ্রয় নিয়েছিল সে হতভাগা মানুষদের হাজার হাজার পরিবারকে নিশ্চিহ্ন করা হয়। মহিলাদের ধর্ষণ করা হয়। তাদের স্তনকে বিশেষ অস্ত্রের সাহায্যে কর্তন করা হয়। শিশুদেরও রেহাই দেওয়া হয়নি। শিশুদের মাঝে তারা ছিল ভাগ্যবান যাদেরকে তাদের পিতামাতার সাথে হত্যা করা হয়েছিল। কিন্তু বহু হাজারকে এমন এক জীবনের শিকার হতে হয়েছে যে তাদের চোখ উপড়ানো হয়েছে, হাত-পাকে অতি নির্মম ভাবে থেথলিয়ে ছিন্ন করা হয়েছে। চট্টগ্রাম, খুলনা, যশোরের ন্যায় বড় বড় শহরে ২০ হাজারেরও বেশী অবাঙালীদের মৃত দেহ পাওয়া গেছে। আসল সংখ্যা পূর্ব বাংলা জুড়ে এক লাখের বেশী হবে।” একই রূপ ভয়াবহ কুৎসিত চারিত্রিক রূপ আবার প্রকাশ পায় ২০০৯ সালে ঢাকার পিলখানায়। হাজার হাজার বাঙালী দুর্বৃত্তরা তখন ৫৭ জন সেনা অফিসারকে নির্মম ভাবে হত্যা করে। ড্রেনে ফেলে দেয় বা মাটি চাপা দেয় তাদের লাশ। ধর্ষণ ও পাশবিক অত্যাচারের শিকার হয়েছিল তাদের স্ত্রী-কন্যারা। একই রূপ পশুরা একাত্তরে ঝাঁপিয়ে পড়েছিল অবাঙালী নারী-পুরুষ-শিশুদের উপর। বিদেশী পত্রপত্রিকার পাতায় আজও সে নৃশংস বীভৎসতা অক্ষয় হয়ে আছে। দেশে-বিদেশে আজও তার উপর গবেষণা হয়, বইও লেখা হয়। বাঙালীর ইতিহাসে এগুলো পরিণত হয়েছে গুরুত্বপূর্ণ উপাদানে।